ועדת הכנסת, כנסת 23, פרוטוקול מספר 26, 2020-06-29 10:00

איתן גינזבורג: בוקר טוב לחברי הוועדה ולכל המשתתפים.

איתן גינזבורג: אני מתכבד לפתוח את ישיבת ועדת הכנסת.

איתן גינזבורג: היום יום שני, ז' בתמוז התש"ף, 29 ביוני 2020, ישיבה מספר 26.

איתן גינזבורג: אשמח להתחיל עם הסעיף הראשון על סדר היום: בקשה של יושב-ראש ועדת העלייה, הקליטה והתפוצות להעברת הצעות החוק הבאות מוועדת העבודה, הרווחה והבריאות לוועדת העלייה, הקליטה והתפוצות.

איתן גינזבורג: אני מבין שזה נעשה בהסכמה.

איתן גינזבורג: הצעת חוק קליטת חיילים משוחררים (תיקון – מימוש כספי פיקדון בשל נגיף הקורונה) (הוראת שעה), התש"ף-2020 (פ/2/23)<< נושא >> בבקשה, גברתי היועצת המשפטית של ועדת העלייה, הקליטה והתפוצות.

מירב תורג'מן: שלום לכולם, אני מירב תורג'מן, היועצת המשפטית של ועדת העלייה, הקליטה והתפוצות.

מירב תורג'מן: מדובר בהצעת חוק לתיקון לחוק קליטת חיילים משוחררים, שמטרתה לאפשר למשך חודשיים לחיילים משוחררים להשתמש ביתרת הפיקדון העומדת לזכותם לכל מטרה שהיא, עד לסכום של 4,000 שקלים.

מירב תורג'מן: הנושא נדון בוועדת העלייה והקליטה שלוש פעמים בשבועיים האחרונים.

מירב תורג'מן: יושב-ראש הוועדה, חבר הכנסת ביטן, פעל רבות להשגת התקציבים הדרושים לסיוע לאותם חיילים משוחררים, ובכללם חיילים בודדים משוחררים.

מירב תורג'מן: הובא לידיעת הוועדה שחיילים בודדים שהשתחררו בתקופת הקורונה נקלעו למצוקה כלכלית קשה, הם לא יכלו להשתלב בשוק העבודה וגם לא היו זכאים לדמי אבטלה משום שהם לא עמדו בתקופת האכשרה הנדרשת.

מירב תורג'מן: מדובר בתיקון שהוא הוראת שעה קצרת מועד ואין כמובן כוונה לפגוע בסמכות ועדת העבודה בכל הקשור לחוק קליטת חיילים משוחררים.

איתן גינזבורג: תודה.

איתן גינזבורג: מישהו רוצה להתייחס?

אחמד טיבי: זה מסוכם בין שני יושבי-ראש הוועדות?

איתן גינזבורג: כן, בהחלט.

מירב תורג'מן: למיטב ידיעתי, כן.

מירב תורג'מן: התבקשתי לומר שהצעת החוק תיקבע לדיון ביום רביעי הקרוב, ככל שזה יעבור לוועדת העלייה.

איתן גינזבורג: תודה.

איתן גינזבורג: חברת הכנסת מיכל וונש, בבקשה.

מיכל וונש: תודה.

מיכל וונש: קודם כול, אני שמחה מאוד ליטול חלק בדיון הזה, כמי ששירתה כחיילת בודדה.

מיכל וונש: חשוב להבין גם את ההקשרים הרוחביים של האתגר שיש פה.

מיכל וונש: אני מאוד מאוד שמחה על הניסיון, ההכרח שנוצר ממנו.

מיכל וונש: אני כל הזמן אומרת שהקורונה בעצם רק האירה זרקור על כל מיני דברים שבלאו הכי מבעבעים מתחת לפני השטח והם הכרחיים.

מיכל וונש: חשוב נורא להבין, כאשר אני שירתי כחיילת בודדה לפני כ-30 שנים לא היה מערך התמיכה שיש היום בצבא ובכל הארגונים הנלווים.

מיכל וונש: כל מה שקרה הוא שנדחה הקץ, זאת אומרת הקשיים הנלווים לעזוב משפחה וקהילה וכל מה שכרוך בכך – ובאמת שאין מערך תמיכה עם השחרור – הם פשוט נדחו.

מיכל וונש: אין ספק שהמקום הנכון הוא אחר כך ועדת העבודה והרווחה.

מיכל וונש: אני חושבת שזאת הזדמנות, וטוב שלא נחמיץ אותה, להסתכל על כל הנושא הזה באמת בצורה רוחבית ורחבה יותר ממה שההכרח הנקודתי הזה זימן לנו.

טלי פלוסקוב: את מוזמנת להגיע לדיון בוועדת הקליטה ואפשר שם להרחיב.

מיכל וונש: בעזרת השם גם אהיה חברה בוועדת הקליטה ואתרום ככל שביכולתי.

מיכל וונש: באמת יש לי זכות להיות חלק מן הדיון החשוב הזה.

איתן גינזבורג: תודה.

איתן גינזבורג: עוד מישהו רוצה להתייחס?

איתן גינזבורג: אם לא, אנחנו נצביע על שתי הצעות החוק ביחד.

איתן גינזבורג: מי בעד העברת שתי הצעות החוק לדיון בוועדת העלייה, הקליטה והתפוצות?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 7

איתן גינזבורג: נמנעים – אין

איתן גינזבורג: 7 בעד, אין נגד ואין נמנעים.

איתן גינזבורג: הבקשה אושרה והצעות החוק יועברו לדיון בוועדת העלייה, הקליטה והתפוצות.

איתן גינזבורג: תודה רבה ליועצת המשפטית של הוועדה.

איתן גינזבורג: נעבור לסעיף ב': המלצה למינוי יושבי-ראש ועדת המדע והטכנולוגיה והוועדה המיוחדת לזכויות הילד.

איתן גינזבורג: הוועדות האלה הוקמו ומונו יושבי-ראש זמניים.

איתן גינזבורג: על ידי מינוי שני יושבי-הראש האלה והקמת הוועדה למאבק בנגע הסמים אנחנו נשלים את הקמת כל ועדות הכנסת ובכך נוכל לאפשר לכנסת לתפקד באופן מלא ובצורה טובה למען הציבור בתחומים השונים.

איתן גינזבורג: בכך הוועדה הזאת מילאה את תפקידה בהקשר הזה וכל אחד יוכל לעסוק בדברים שחשובים לו והכנסת תוכל לפעול בצורה מלאה.

איתן גינזבורג: אני מציע להמליץ למנות את חברת הכנסת עינב קאבלה ליושבת-ראש ועדת המדע והטכנולוגיה, ואת חבר הכנסת יוסף ג'בארין ליושב-ראש הוועדה המיוחדת לזכויות הילד, לתקופה של שנה.

איתן גינזבורג: האם מישהו רוצה להתייחס?

יוסף ג'בארין: מינוי לשנה – זה נוגע לשתי הוועדות?

איתן גינזבורג: שנה – זה נוגע לוועדה לזכויות הילד.

איתן גינזבורג: בבקשה אחמד טיבי.

אחמד טיבי: תודה רבה, מכובדי היושב-ראש.

אחמד טיבי: אין ספק שהוועדה לזכויות הילד היא אחת הוועדות החשובות.

אחמד טיבי: הנושא חשוב.

אחמד טיבי: הוא חשוב לכל חברי הכנסת.

אחמד טיבי: ראינו ברשימה המשותפת חשיבות רבה לבקש שנציג של הרשימה המשותפת יעמוד בראש הוועדה.

אחמד טיבי: פניתי לחבר הכנסת איתן גינזבורג, יושב-ראש ועדת הכנסת, וגם לכחול לבן.

אחמד טיבי: אני רוצה להודות לכם שאחרי כמעט חודש של מגעים הדבר הזה יוצא אל הפועל.

אחמד טיבי: המועמד שלנו על פי החלטת הסיעה לכהן כיושב-ראש הוועדה לזכויות הילד הוא חבר הכנסת יוסף ג'בארין, מועמד ראוי לכל הדעות ואני בטוח שהוא יעשה עבודה מצוינת בנושא חשוב ביותר.

אחמד טיבי: במקביל כחול לבן יקבלו את ראשות הוועדה למאבק בנגע הסמים, כפי שאדוני אמר למשך תקופה של שנה.

אחמד טיבי: אני רוצה לברך את חברי יוסף ג'בארין – אחרי ההצבעה, אני לא יודע אם זה יעבור.

אחמד טיבי: אני חושב שזו בחירה טובה, הישג חשוב ואמירה חברתית חשובה לרשימה המשותפת.

איתן גינזבורג: תודה.

איתן גינזבורג: אנחנו דנים כרגע בסעיף ב': המלצה למינוי יושבי-ראש לוועדות שכבר הוקמו.

איתן גינזבורג: בוועדת המדע והטכנולוגיה אנחנו מבקשים להמליץ למנות כיושבת-ראש הוועדה את חברת הכנסת עינב קאבלה, ולהמליץ למנות כיושב-ראש הוועדה המיוחדת לזכויות הילד את חבר הכנסת יוסף ג'בארין למשך שנה.

איתן גינזבורג: אחרי שנה יהיו החלפות, חילופי גברי בוועדות האלה.

איתן גינזבורג: הוועדה לזכויות הילד תעבור לכחול לבן והוועדה לנגע הסמים, שתיכף נקים אותה, תעבור לרשימה המשותפת, לנציגי האופוזיציה.

ארבל אסטרחן: צריך לומר שזה לא אוטומטי, אין פקיעה.

ארבל אסטרחן: ועדת הכנסת תצטרך להחליט.

איתן גינזבורג: אין פקיעה.

איתן גינזבורג: אני רק אומר שזו הכוונה.

אחמד טיבי: יש יושב-ראש חליפי לוועדה למעמד הילד בעוד שנה, שבינתיים לא נקבע.

איתן גינזבורג: נשמע את דבר המועמד.

יוסף ג'בארין: אני שמח שהצלחנו להתקדם בנושא הזה.

יוסף ג'בארין: מלכתחילה סברנו ברשימה המשותפת שצריך לקבל יותר מבחינת חלוקת הוועדות.

יוסף ג'בארין: אנחנו הרשימה השנייה בגודלה באופוזיציה ולדעתנו הוועדה לזכויות הילד בהחלט יכולה להיות ועדה שנוכל לקדם בה בכלל זכויות ילדים בישראל וגם נושאים שקרובים ללבו של הציבור הערבי.

יוסף ג'בארין: אבל כפי שאתם יודעים, זכויות הילד הם נושאים אוניברסליים – ילדים יהודים וערבים, חרדים וחילונים.

יוסף ג'בארין: אני שמח להוביל את הוועדה הזו.

יוסף ג'בארין: אם אני לא טועה, הוועדה הזו הוקמה ב-1999 ביוזמה של חברת הכנסת תמר גוז'נסקי.

יוסף ג'בארין: מבחינתי זה יכול להיות סגירת מעגל בעניין הוועדה החשובה הזאת.

יוסף ג'בארין: תודה לך על ההצעה, תודה ליושב-ראש הסיעה על התמיכה.

יוסף ג'בארין: אני מקווה לשיתופי פעולה פוריים עם כל החברים בוועדה ועם כל הסיעות בבית.

מיכל וונש: אשמח לברך קודם כול את חברתי עינב קאבלה על מינוי ראוי וחשוב מאוד לוועדה שאני מסכימה מאוד עם יוסף ג'בארין, ואולי אני רוצה במקביל לברך גם אותך, על ועדה שבה אני חושבת שהמקומות לשיתוף פעולה לטובת כלל אזרחי מדינת ישראל מהווים הזדמנות באמת לעבוד יחדיו Across the floor, כמו שאומרים.

מיכל וונש: אני מאוד מאוד מקווה שנמצא את ההזדמנויות הרבות להאיר על הרב המשותף ולא על המעט המפריד בינינו, לטובת אזרחי מדינת ישראל.

מיכל וונש: ברכות לשניכם.

איתן גינזבורג: מי שבירכה אותך היא מי שעתידה להחליף אותך בעוד שנה בתפקיד כיושבת-ראש הוועדה.

מיכל וונש: נעבוד יחד איתו לאורך כל הדרך בעזרת השם.

איתן גינזבורג: מכיוון שאני מכיר את עינב קאבלה היטב אני יכול לדבר בשבחה.

איתן גינזבורג: נעשה את זה בהרחבה בוועדה כאשר נמנה.

איתן גינזבורג: אני בהחלט ממליץ לוועדה להמליץ לבחור בעינב קאבלה וביוסף ג'בארין ליושבי-ראש הוועדות, בהתאמה.

איתן גינזבורג: מי בעד ההמלצה?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 8

איתן גינזבורג: נמנעים – אין

איתן גינזבורג: 8 בעד, אין נגד ואין נמנעים.

איתן גינזבורג: ההמלצות יועברו לוועדות.

עינב קאבלה: חיכיתי לאחרי ההצבעה.

עינב קאבלה: קודם כול, תודה.

עינב קאבלה: דבר שני, אני מלאת רצון לעבוד ולפעול בנושאים שבסמכות הוועדה.

עינב קאבלה: אני חושבת שדווקא בתקופה הזאת של הקורונה ושל הריחוק מתחדד הצורך בהרבה נושאים שנדונים בוועדה.

עינב קאבלה: נדבר על זה בוועדה עצמה.

עינב קאבלה: אני שמחה מאוד להיות יושבת-ראש הוועדה וביחד עם חבריה לעשות דברים חשובים.

איתן גינזבורג: תודה רבה חברת הכנסת קאבלה.

אחמד טיבי: הודעתי אתמול בלילה ואני רוצה להודיע לפרוטוקול: בוועדה למעמד הילד הנציגה שלנו היא חברת הכנסת היבא יזבק.

אחמד טיבי: היות ויש לנו רק מקום אחד אז הנציג שלנו במקום חברתנו היבא יזבק – ואני מודה לה על כך שהיא הסכימה – יהיה חבר הכנסת יוסף ג'אברין.

איתן גינזבורג: אנחנו נודיע על כך במליאה היום ואז הדברים ייכנסו לתוקף בצורה מסודרת.

איתן גינזבורג: אנחנו עוברים לסעיף ג'.

איתן גינזבורג: אנחנו מבקשים להקים ועדה מיוחדת להתמודדות עם הסמים והאלכוהול, לפי ההרכב הבא המוצע.

איתן גינזבורג: בוועדה יהיו תשעה חברים – לליכוד שלושה נציגים, ליש עתיד-תלם נציג אחד, לכחול לבן נציג אחד, לרשימה המשותפת נציג אחד, לש"ס נציג אחד, ליהדות התורה נציג אחד ולישראל ביתנו נציג אחד.

בועז טופורובסקי: הסיפור שקדם לזה הוא סיפור מעניין שמראה על חוסר האכפתיות מכל נושא תאונות הדרכים.

בועז טופורובסקי: הוועדה הזאת הייתה אמורה לקום כוועדה למלחמה בתאונות הדרכים, זו הייתה היוזמה, וכבר הייתה סגירה.

בועז טופורובסקי: אחר כך הוסיפו לה, כי נזכרו שיש גם נגע סמים ואלכוהול, אז הוסיפו לבטיחות בדרכים את נגע הסמים והאלכוהול.

בועז טופורובסקי: היו על זה דיונים, זה היה אמור להיות כאן, היה אמור להיות שם, לא משנה מה.

בועז טופורובסקי: אפילו יושב-ראש ועדת הכלכלה, מרגי, אחרי לבטים בסופו של דבר הסכים שיופקע מסמכויות הוועדה נושא הבטיחות בדרכים והוא יהיה בוועדה מיוחדת, מתוך איזו מחשבה, כך אני רוצה להאמין, שוועדה מיוחדת שתטפל בבטיחות בדרכים תעשה עבודה טובה יותר ממה שנעשה עד היום וחשובה לא פחות.

בועז טופורובסקי: מתחילת השנה נהרגו 128 אנשים בדרכים, 16 אנשים נהרגו במהלך החודש האחרון, במהלך חודש יוני.

בועז טופורובסקי: עכשיו אנחנו רואים פתאום שבטיחות בדרכים ירד מן הפרק, מקימים ועדה בעניין סמים ואלכוהול.

בועז טופורובסקי: אני מבין, חשוב לקדם את הלגליזציה ואני גם מאוד בעד וחשוב לעשות את זה בעניין סמים ואלכוהול, אבל הבטיחות בדרכים – מה קורה עם זה?

בועז טופורובסקי: מישהו יודע מה נהיה?

בועז טופורובסקי: זה הפוליטיקה הרעה במיטבה.

בועז טופורובסקי: אני לא בא בטענות למפלגה כזו או אחרת.

בועז טופורובסקי: אני חושב שזה טענות לכולנו.

בועז טופורובסקי: זה הפרצוף הרע של הפוליטיקה.

בועז טופורובסקי: הבטיחות בדרכים, בשם כל מיני ריבים והתעסקויות פוליטיות ומי יהיה יו"ר ועדה זו ויו"ר ועדה זו נדחה, פתאום הורידו את הוועדה לבטיחות בדרכים ואמרו: בואו נעשה רק ועדה להתמודדות עם סמים ואלכוהול.

בועז טופורובסקי: אני לא יודע מה עמדת השרה, מה עמדת סגן השרה, אני לא יודע מה עמדת הקואליציה, מה עמדת האופוזיציה, אין לי מושג מה העמדה.

בועז טופורובסקי: אני יודע מה בסופו של דבר אני רואה מול העיניים ומה אנחנו מתבקשים להצביע בישיבה הזאת.

בועז טופורובסקי: זה על הקמת ועדה שלא קשורה לבטיחות בדרכים, כאשר מראש עד אתמול דובר רק על נושא הבטיחות בדרכים, ובלי התייחסות בכלל למה קורה לכל נושא הבטיחות בדרכים.

בועז טופורובסקי: אשמח לדעת, אדוני היושב-ראש, מי הולך לטפל בבטיחות בדרכים, למה אין לנו ועדה שעוסקת בבטיחות בדרכים, ומה קרה שפתאום ממצב שאמורה להיות ועדה לבטיחות בדרכים יש ועדה אחרת, אמנם חשובה, בסדר גמור, אבל אף אחד לא מתייחס כפי שצריך להרוגים בבטיחות בדרכים.

בועז טופורובסקי: אגב, זה מתחבר לזה שעד היום אף הצעה לסדר ואף שאילתה שביקשתי, כמעט כולן בנושא הבטיחות בדרכים, אף לא אחת התקבלה, והיו גם הרבה מאוד שאילתות שנגעו לנושאים דחופים, על אנשים שמתו באותו שבוע ובאותם ימים, ואף אחת לא התקבלה בנשיאות.

בועז טופורובסקי: אשמח לדעת את עמדת היושב-ראש, אולי אתה יודע את מה שאני לא יודע.

איתן גינזבורג: ראשית, רק כדי לשים את הדברים בסדר הנכון: הכוונה הראשונה הייתה להקים ועדה בעניין התמודדות עם סמים ואלכוהול, זו הייתה המטרה הבסיסית והראשונה בהקמת הכנסת הזאת.

איתן גינזבורג: עם הזמן הצטרפה לוועדה בעניין ההתמודדות עם סמים ואלכוהול סוגיית בטיחות בדרכים, ולא להיפך כפי שאתה ציינת.

איתן גינזבורג: מעבר לכך, היום יש לתחום הבטיחות בדרכים – ונכון שחבר הכנסת מרגי, יושב-ראש ועדת הכלכלה, שעכשיו הגיע, ואני מברך אותך, הסכים בשלב מסוים שהוועדה לעניין סמים ואלכוהול תדון גם בנושא התמודדות עם בטיחות בדרכים, זה נכון, אבל הדברים נוצרו בצורה כזאת שבסופו של דבר הנושא נשאר בוועדת הכלכלה.

איתן גינזבורג: בניגוד לוועדה לעניין הסמים והאלכוהול, שהיא ועדה מיוחדת שהוקמה לאורך הקדנציות בתצורות כאלה ואחרות, תמיד נושא הבטיחות בדרכים היה חלק אינהרנטי מוועדת הכלכלה.

איתן גינזבורג: אפשר לאהוב את זה, אפשר לא לאהוב את זה.

איתן גינזבורג: רצו לייחד לזה ועדה מיוחדת, היה על זה דיבור.

איתן גינזבורג: זה לא הסתייע ולא הבשיל, אבל אי אפשר לומר שאין גורם שמטפל בנושא הזה.

איתן גינזבורג: אפשר אולי, אם תרצה, לפנות מכאן ליושב-ראש ועדת הכלכלה, ככל שימצא לנכון, להקים ועדת משנה שתעסוק בנושא החשוב של התמודדות עם בטיחות בדרכים ברחבי הארץ.

איתן גינזבורג: מעבר לכך, לגבי ההערה שלך שהצעותיך לא התקבלו בנשיאות, יש לך נציגה בכירה בנשיאות ואם חשוב לה לקדם, ראיתי איך היא נלחמת על נושאים שונים שעלו בנשיאות של חברי כנסת מסיעתך.

איתן גינזבורג: אני חושב שהנושא הזה לא פחות חשוב מנושאים אחרים שבהם היא נלחמה.

איתן גינזבורג: יושב-ראש ועדת הכלכלה, אתה רוצה להתייחס?

יעקב מרגי: אני שמח שהסוגיה הקואליציונית והאופוזיציונית ירדה מסדר היום והעדרים חזרו הביתה.

יעקב מרגי: הבטיחות בדרכים הוא נושא חשוב מאוד.

יעקב מרגי: טוב שנשאר בוועדת הכלכלה.

יעקב מרגי: ניתן לו את תשומת הלב המרבית כדי שנטפל כולנו ביחד בהקטנת מספר הנפגעים בתאונות דרכים.

איתן גינזבורג: אם אני יכול רק להמליץ כחבר, יש לך חבר בכיר בוועדה ושמו בועז טופורובסקי, שהנושא קרוב ללבו.

יעקב מרגי: הוא מחויב לנושא.

יעקב מרגי: נראה.

יעקב מרגי: עדיין לא הקמתי ועדות משנה.

יעקב מרגי: אני רוצה לראות קודם כול איך חברי הכנסת יתפקדו.

איתן גינזבורג: אני רק מאיר זרקור.

איתן גינזבורג: אני מסכים עם דבריך.

יעקב מרגי: חוץ מזה, אנחנו בערב פגרה.

יעקב מרגי: בדרך כלל אני נוהג להקים ועדות משנה ממושב למושב, לא מעבר לזה.

איתן גינזבורג: מאה אחוז, תודה רבה לך.

איתן גינזבורג: אני רוצה לסיים את נושא הוועדה המיוחדת לנושא סמים ואלכוהול.

איתן גינזבורג: סמכויות הוועדה יהיו כדלקמן: הוועדה תעסוק בצמצום הנזקים החברתיים, הבריאותיים והאחרים שנגרמים משימוש בסמים מסוכנים ובאלכוהול, ובכלל זה בעניינים אלה: מדיניות ציבורית, הסברתית וחינוכית לצמצום השימוש בסמים מסוכנים, טיפול ושיקום של מכורים לסמים מסוכנים ולאלכוהול, פעילות הרשות למאבק באלימות בסמים ובאלכוהול, ושימוש מותר בקנביס לצרכים רפואיים.

ארבל אסטרחן: צריך להגיד לגבי המאבק באלימות שזה בהקשר של סמים ואלכוהול, כי זה לא נושא של מאבק באלימות בכלל.

איתן גינזבורג: ברור, בהקשר של סמים ואלכוהול.

איתן גינזבורג: שימוש מותר בקנביס לצרכים רפואיים, ואם ירצו אז גם לגליזציה של תחום הקנביס, לאור הצעת החוק שעברה בקריאה הטרומית בשבוע שעבר במליאה.

ארבל אסטרחן: להכניס את זה בסמכויות או שהצעת החוק תעבור לשם?

איתן גינזבורג: שימוש מותר בקנביס לצרכים רפואיים זה פן אחד, ויש עוד שימוש מותר בקנביס שהוועדה רשאית לדון בו.

ארבל אסטרחן: אפשר להוריד את המילים "לצרכים רפואיים".

איתן גינזבורג: בסדר.

ארבל אסטרחן: מה השם של הוועדה?

איתן גינזבורג: הוועדה המיוחדת להתמודדות עם סמים ואלכוהול.

איתן גינזבורג: אני ממליץ על חברת הכנסת מיכל וונש קוטלר כיושבת-ראש הוועדה הזאת לתקופה של שנה, עד שיהיו חילופים עם הוועדה למעמד הילד.

איתן גינזבורג: מי בעד ההצעה?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 8

איתן גינזבורג: נמנעים – אין ההצעה להקמת הוועדה המיוחדת להתמודדות עם הסמים והאלכוהול אושרה.

איתן גינזבורג: 8 בעד, אחד נגד, אין נמנעים.

איתן גינזבורג: ההצעה התקבלה.

בועז טופורובסקי: אני מבקש רביזיה.

איתן גינזבורג: מיכל וונש, אני מברך ומאחל לך הרבה הצלחה.

איתן גינזבורג: אנחנו נגיע לוועדה ונדבר על זה באופן קונקרטי.

איתן גינזבורג: אני קורא לסיעות הבית להעביר את שמות נציגיהן על מנת שנוכל להכריז עליהם.

מיכל וונש: אני מבקשת להודות על המחויבות והאחריות להתעסק בנושא החשוב הזה, וגם להציע לחברי בועז במסגרת הוועדה, לכשתוקם במסגרת ועדת הכלכלה, אני חושבת שיש חפיפה בין הנושאים ואשמח מאוד לעבודה משותפת בנושא.

בועז טופורובסקי: אשמח מאוד.

בועז טופורובסקי: תודה ובהצלחה.

איתן גינזבורג: נצביע על הרביזיה בשעה 10:55.

איתן גינזבורג: הצעת חוק הארכת תקופות ודחיית מועדים (הוראת שעה – נגיף הקורונה החדש) (אישורים רגולטוריים ועיצומים כספיים), התש"ף-2020 (מ/1329), בקשת יושבת-ראש הוועדה המיוחדת לעניין נגיף הקורונה החדש ולבחינת היערכות המדינה למגפות ולרעידות אדמה

איתן גינזבורג: הצעת חוק חדלות פירעון ושיקום כלכלי (תיקון מס' 3) (הוראת שעה לעניין מינוי נאמן), התש"ף-2020 (מ/1327), בקשת יושב-ראש ועדת החוקה, חוק ומשפט

איתן גינזבורג: אני עובר לסעיף הבא: בקשת יושבי-ראש ועדות להקדמת הדיון בהצעות החוק הבאות, לפני הקריאה השנייה והשלישית.

איתן גינזבורג: בפניכם הצעות החוק המבוקשות.

איתן גינזבורג: נתחיל עם סעיף 5: הצעת חוק הגז (בטיחות ורישוי) (תיקון מס' 7) (הארכת תקופות מעבר), התש"ף-2020.

איתן גינזבורג: בבקשה אדוני יושב-ראש ועדת הכלכלה.

יעקב מרגי: חברים וחברות, תודה אדוני היושב-ראש, מזכירת הכנסת.

יעקב מרגי: ועדת הכלכלה צפויה לסיים היום דיוניה בהצעת החוק שבנדון לשם הכנתה לקריאה השנייה והשלישית.

יעקב מרגי: הצעת החוק נועדה לדחות מועדים שנקבעו בהוראת מעבר במסגרת הרפורמה לחיבור מפעלי תעשייה לרשת הגז הטבעי.

יעקב מרגי: בהתחשב בכך שחלק מן המועדים שמוצע לדחות כבר חלפו ביום כ"ד בסיוון התש"ף, 16 ביוני 2020 – זה תאריך שבא מכוח זה שהיינו במערכות הבחירות – פג תוקפו של התאריך, יש רציפות, ומועד נוסף יחלוף ביום ח' בתמוז התש"ף, כלומר ב-30 ביוני 2020.

יעקב מרגי: יש חשיבות רבה לכך שהצעת החוק הזאת תובא היום להצבעה בקריאה השנייה והשלישית.

יעקב מרגי: לפיכך אני מבקש מן החברים לאשר את הפטור.

יעקב מרגי: אם לא, אנחנו ניתקע בכל הסוגיה של חיבור מפעלים לגז טבעי.

יעקב מרגי: זה נושא חשוב ואסור לנו לעכב.

יעקב מרגי: גם כך משבר הקורונה מעכב אותנו בהרבה פרמטרים, לא נוסיף עוד פרמטר.

יעקב מרגי: תודה.

איתן גינזבורג: תודה.

איתן גינזבורג: מישהו רוצה להתייחס?

איתן גינזבורג: לא.

איתן גינזבורג: מי בעד הקדמת הדיון בהצעת החוק הזאת?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – פה אחד

איתן גינזבורג: פה אחד.

איתן גינזבורג: תודה רבה.

יעקב מרגי: אני מודה ליושב-ראש.

יעקב מרגי: תודה רבה.

איתן גינזבורג: נעבור לסעיף 1: הצעת חוק הארכת תקופות ודחיית מועדים (הוראת שעה – נגיף הקורונה החדש) (אישורים רגולטוריים ועיצומים כספיים), התש"ף

איתן גינזבורג: -2020 – בקשת יושבת-ראש הוועדה המיוחדת לעניין נגיף הקורונה החדש ולבחינת היערכות המדינה למגפות ולרעידות אדמה.

איתן גינזבורג: בבקשה, חברת הוועדה טלי פלוסקוב.

טלי פלוסקוב: אנחנו מדברים על הצעת חוק שביום חמישי פג תוקפה.

טלי פלוסקוב: כולנו מבינים שבתקופה הזאת אנחנו צריכים לקבל החלטות מהר.

טלי פלוסקוב: אני מתייחסת כאן אולי גם לסעיף השני, אלא אם כן אדוני היושב-ראש ירצה בנפרד.

איתן גינזבורג: היועצת המשפטית מחייבת אותנו לדון בכל בקשה בנפרד.

טלי פלוסקוב: טוב, נעשה את זה בנפרד.

טלי פלוסקוב: לכן אנחנו מבקשים, כדי שהיום נאשר את זה כבר בהכנה לקריאה השנייה והשלישית אחרי דיון בוועדה, לתת פטור מחובת הנחה.

איתן גינזבורג: מישהו רוצה להתייחס?

איתן גינזבורג: לא.

איתן גינזבורג: מי בעד ההצעה?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 7

איתן גינזבורג: נמנעים –

איתן גינזבורג: 7 בעד.

איתן גינזבורג: ההצעה התקבלה.

איתן גינזבורג: נעבור להצעת החוק הנוספת: הצעת חוק מענק הסתגלות מיוחד לבני 67 ומעלה (הוראת שעה – נגיף הקורונה החדש), התש"ף-2020 – בקשת יושב-ראש ועדת העבודה, הרווחה והבריאות.

טלי פלוסקוב: גם פה אני מדברת בשם יושב-ראש הוועדה.

טלי פלוסקוב: מדברים על מענק הסתגלות.

טלי פלוסקוב: למי שיודע, אזרחים ותיקים מעל גיל 67 לא זכאים לגמלת אבטלה ואז המדינה החליטה לשלם להם מענק הסתגלות, וזה יהיה זמני עד חודש יוני.

טלי פלוסקוב: כרגע אנחנו מתבקשים להאריך את זה לתקופה נוספת.

טלי פלוסקוב: כנראה נצטרך לפעול בהתאם להתפתחות הדברים.

טלי פלוסקוב: כרגע הצעד הזה מבורך מאוד ולכן אנחנו מבקשים כמה שיותר מהר לקבל החלטה בהתאם.

איתן גינזבורג: מישהו רוצה להתייחס?

איתן גינזבורג: זה באמת חשוב, בני 67.

מיכל וונש: יש לי שאלה: מאריכים את זה כל פעם לתקופה נוספת של כמה זמן?

טלי פלוסקוב: זה תלוי.

טלי פלוסקוב: בחוק רשום עד סוף יוני, אבל אני יודעת שיש כבר החלטת ממשלה שמדברת על אמצע אוגוסט.

מיכל וונש: חשוב מאוד תת את הוודאות הזאת לאנשים.

מיכל וונש: המצוקה גדולה מאוד.

טלי פלוסקוב: על זה אנחנו מדברים.

בועז טופורובסקי: בוועדת העבודה והרווחה תיקנו את זה כבר עד אמצע אוגוסט.

איתן גינזבורג: אם כך, מי בעד הקדמת הדיון?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 8

איתן גינזבורג: נמנעים – ההצעה להקדמת הדיון בהצעת חוק מענק הסתגלות מיוחד לבני 67 ומעלה (הוראת שעה – נגיף הקורונה החדש), התש"ף-2020 אושרה.

איתן גינזבורג: 8 בעד.

איתן גינזבורג: הקדמת הדיון אושרה.

איתן גינזבורג: נעבור לסעיף 3: הצעת חוק חדלות פירעון ושיקום כלכלי (תיקון מס' 3) (הוראת שעה לעניין מינוי נאמן), התש"ף-2020 – בקשת יושב-ראש ועדת החוקה, חוק ומשפט.

איתן גינזבורג: גור בליי לא נמצא פה.

איתן גינזבורג: יושב-ראש הוועדה ביקש ממני את הבקשה, וכחבר הוועדה הוא ביקש שאני אנמק אותה, לאור דחיפות שנובעת מן החוק ולאור העובדה שהוראת השעה פגה ב-1 ביולי, כלומר בעוד יומיים.

איתן גינזבורג: לכן צריך עוד השבוע להאריך את הסדר הדחייה ולמנוע החלת ההסדר בחוק החדש שהמדינה בכלל לא ערוכה אליו.

איתן גינזבורג: על כן אנחנו רוצים להביא את זה לדיון במליאה כבר השבוע.

איתן גינזבורג: אבקש את אישור הוועדה להקדמת הדיון.

איתן גינזבורג: מי בעד?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 8

איתן גינזבורג: נמנעים –

איתן גינזבורג: בעד 8.

איתן גינזבורג: הבקשה אושרה.

בועז טופורובסקי: את סעיף 4 אני מציע לך להשאיר לסוף, אבקש אז התייעצות סיעתית.

איתן גינזבורג: לגבי סעיף 4 נחכה ליושב-ראש ועדת החוץ והביטחון שיגיע.

איתן גינזבורג: הצעת חוק ניהול דיוני ועדות השחרורים והוועדה לעיון בעונש (הוראת שעה – נגיף הקורונה החדש), התש"ף-2020 (מ/1335)

איתן גינזבורג: נעבור לסעיף ה': בקשת הממשלה להקדמת הדיון בהצעות החוק הממשלתיות הבאות, לפני הקריאה הראשונה:

איתן גינזבורג: נציגת משרד המשפטים, מרגנית לוי, נמצאת איתנו בזום?

איתן גינזבורג: בבקשה, בוקר טוב מרגנית.

מרגנית לוי: בוקר טוב אדוני היושב-ראש וחברי הכנסת.

מרגנית לוי: אנחנו מדברים על עוד חוק קורונה שבא להסדיר את אופן קיום הדיונים בוועדות השחרורים.

מרגנית לוי: הדחיפות של קידום הצעת החוק הזאת נובעת מכך שכל עוד אין לנו אפשרות לקיים דיונים מרחוק באמצעים טכנולוגיים, באמצעות VC וכדומה, אנחנו עלולים לפגוע בזכויות של אסירים שיש להם זכות שדיונם יתקיים במועד.

מרגנית לוי: ברגע שיש להם אפשרות לבקש שחרור כשהם הגיעו לשליש מן המאסר אז הם יכולים לבקש שחרור.

מרגנית לוי: אין להם אמנם זכות שהבקשה שלהם תיענה אבל יש להם זכות שהדיון שלהם יתקיים בזמן.

מרגנית לוי: אחרת, ככל שאנחנו דוחים יותר ויותר את הדיון אנחנו עלולים לכרסם יותר ויותר בשליש הזה ובעצם לקצר אותו ולפגוע בזכויות שלהם.

מרגנית לוי: הצעת החוק הזאת מנסה להסדיר איך דנים בדיונים האלה גם מרחוק ולא בנוכחות האסיר.

מרגנית לוי: עד יום חמישי היו תקש"ח שהסדירו את הנושא והתקש"ח האלה פגו ולכן אנחנו רוצים לחוקק את זה, כמובן באישור הכנסת ובכל הליך החקיקה, כמה שיותר מהר.

בועז טופורובסקי: מה מונע מהם התייצבות פיזית?

מרגנית לוי: יש בחוק שחרור על תנאי ממאסר חובה שהם יהיו נוכחים בדיון.

מרגנית לוי: המניעה של ההתייצבות הפיזית נובעת מהוראות התו הסגול, שמקשות על קיום דיונים באולמות בתי המשפט ומחייבות אותנו לעשות סדר עדיפויות, סדר קדימויות, במובן שאם יש עכשיו הארכת מעצר מן הסתם היא דחופה יותר בסדר הקדימויות מאשר דיון של ועדת השחרורים, ולכן אנחנו צריכים למצוא פתרונות.

מרגנית לוי: אחד הפתרונות שוועדת החוקה ביקשה מן המדינה לבחון הוא קיום דיונים באולמות שליד בתי הסוהר, אבל אנחנו צריכים לעשות הכשרה של האולמות האלה מכיוון שהם כרגע לא עומדים בהוראות התו הסגול, למעט שניים.

מרגנית לוי: לכן עד שנמצא פתרון באולמות ליד בתי הסוהר או בהכשרה של אולמות אחרים בבתי משפט שלום וכדומה, אנחנו צריכים לאפשר גם קיום דיונים מרחוק, שזה מה שעשינו עד כה באמצעות התקש"ח.

מרגנית לוי: אציין שכל אסיר שיש דיון בעניינו באמצעי טכנולוגי רשאי לבקש מאוחר יותר לקיים את הדיון, כשזה יתאפשר, גם בנוכחותו.

מרגנית לוי: אנחנו מגנים כאן במקסימום על הזכויות, אבל חייבים לאפשר את הכלי הזה כדי לא לדחות דיונים עוד ועוד.

איתן גינזבורג: תודה.

איתן גינזבורג: עוד שאלות?

איתן גינזבורג: אין.

איתן גינזבורג: נעבור להצבעה.

איתן גינזבורג: מי בעד הקדמת הדיון בהצעה כפי שפורטה כרגע לקריאה ראשונה?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 8

איתן גינזבורג: נמנעים – ההצעה להקדמת הדיון בהצעת חוק ניהול דיוני ועדות השחרורים והוועדה לעיון בעונש (הוראת שעה – נגיף הקורונה החדש), התש"ף-2020 (מ/1335) אושרה.

איתן גינזבורג: 8 בעד.

איתן גינזבורג: ההצעה להקדמת הדיון אושרה.

איתן גינזבורג: בנושא: "פרשת הכדורגלנים והקטינות", של חברת הכנסת סונדוס סאלח

איתן גינזבורג: ברשותכם, נעבור לסעיף ו': בקשה לקביעת ועדות לדיון בהצעות לסדר, בשני נושאים.

איתן גינזבורג: במליאה אושרה הצעה לסדר ונשמעו בקשות להעביר את הדיון לשתי ועדות: ועדת החינוך והוועדה לקידום מעמד האישה ושוויון מגדרי.

איתן גינזבורג: בבקשה, חבר הכנסת סונדוס סאלח.

סונדוס סאלח: תודה.

סונדוס סאלח: אני מבקשת להעביר את הנושא של פרשת הכדורגלנים והקטינות לוועדת החינוך, התרבות והספורט, בשל כמה סיבות.

סונדוס סאלח: א', תחום הפעילות של הפרשה עצמה הוא בתחום הספורט וזה נוגע לוועדה.

סונדוס סאלח: ב', קהל היעד המושפע מן התופעה המאוד מדאיגה, שהיא ניצול מעמד תרבותי וחברתי כדי לפגוע בקטינות או באנשים מאוכלוסיות מוחלשות, נמצא בתחומי הספורט והתרבות.

סונדוס סאלח: יש צורך לחייב בתקנות חדשות שמתייחסות לקוד אתי בתחום התרבות, החינוך והספורט.

סונדוס סאלח: לכן אני חושבת שהדיון צריך להיות בוועדת החינוך, התרבות והספורט.

איתן גינזבורג: בבקשה יושב-ראש הוועדה לקידום מעמד האישה.

עודד פורר: הנושא הזה עוסק בליבת הפעילות של הוועדה למעמד האישה ושוויון מגדרי.

עודד פורר: ביקשתי להעביר את הדיון אל הוועדה משני טעמים.

עודד פורר: אחד, אנחנו גם כך מחר מקיימים דיון, שיכול להיות שההצעה לסדר תהיה כבר דיון המשך בנושא הזה ספציפית, דווקא בנושא ההסברה הנדרשת במועדונים, לא רק של כדורגל וכדורסל, מתוך ראייה שהקבוצה הזאת של שחקנים בליגות העל מהווה מודל לחיקוי ודוגמה לצעירים.

עודד פורר: גם החוק למניעת הטרדה מינית, שמכוחו עולים הרבה מאוד נושאים שקשורים בהסברה, דווקא בתחומים האלה, שנמצא בסמכויות הוועדה, חייב להביא את הנושא הזה לדיון בוועדה.

עודד פורר: מהיכרותי כמי שהיה חבר בוועדת החינוך, התרבות והספורט, בוועדת החינוך זה הופך להיות מין נושא נישה ועם פחות שיניים לעומת היכולת שלנו לייצר סביב זה מעקב ודיון.

איתן גינזבורג: יושב-ראש ועדת החינוך רוצה להתייחס?

רם שפע: יש עוד התייחסויות?

רם שפע: אתייחס בהמשך.

מיכל וונש: קודם כול, אני רוצה לברך על היוזמה החשובה הזאת, כמי שגם כיהנה בתפקיד ממונה על מניעת הטרדת מינית, וקצת להתחבר אל מה שאמר עכשיו חברי עודד פורר.

מיכל וונש: מדובר בניצול לרעה של כוח.

מיכל וונש: דבר ראשון שאני רוצה להעיר עליו, אולי כמשפטנית, הוא לגבי המילים שנבחרו פה: "פרשת הכדורגלנים והקטינות".

מיכל וונש: המינוח אומלל בעיניי.

איתן גינזבורג: אבל זו ההצעה לסדר שאושרה במליאה.

מיכל וונש: אני מבינה.

מיכל וונש: אני רק חושבת שצריך לשים לזה לב כי אנחנו בעצם מאשימים את הקורבנות.

מיכל וונש: אנחנו לוקחים את מי שאנחנו רואים פה כמי שהשתמשו לרעה בכוח נגדן, וזה הקטינות, ושמים אותן כאילו כאשמות.

מיכל וונש: אם אפשר לשקול לשנות את המינוח.

מיכל וונש: הנושא חשוב בפני עצמו.

מיכל וונש: אני חושבת שצריך לתת את הדעת על המינוח.

מיכל וונש: לגבי ההתלבטות בין שתי הוועדות, רק אומר לחברי עודד פורר, נכון שמעמד האישה פה הוא הדבר שתמיד בולט לעין, אבל זה חלק מן הבעיה, מכיוון שזה נושא של כולנו.

מיכל וונש: זה נושא של גברים ונשים וקטינים ובגירים.

עודד פורר: הוועדה לקידום מעמד האישה נוגעת בדיוק בזה.

סונדוס סאלח: אבל זה קשור לחינוך והסברה.

עוזי דיין: אבל הוועדה למעמד האישה גם לא נוגעת רק לאישה.

עודד פורר: מעמד האישה נוגע לחברה הישראלית כולה.

סונדוס סאלח: גם חינוך, תרבות וספורט נוגע לכולם.

סונדוס סאלח: אנחנו מתמקדים כאן לא במעמד של האישה אלא בפשעים שנעשו בפרשה, במעשה של הכדורגלנים נגד הקטינות.

עוזי דיין: ואם הם לא היו כדורגלנים והם היו עושים את זה?

סונדוס סאלח: ניצול כל מעמד חברתי-תרבותי.

עודד פורר: אם היה מדובר במנהלי חברות בבורסה אז הייתם שמים את זה בוועדת הכספים?

עוזי דיין: או סתם מישהו לא מפורסם שלא יודעים מי הוא.

מיכל וונש: אם אני יכולה לחדד את מה שניסיתי לומר.

מיכל וונש: הנושא של חינוך, זאת אומרת:

מיכל וונש: הטרדה מינית היא שימוש לרעה בכוח.

מיכל וונש: המין הוא הצהוב שבזה.

מיכל וונש: זה שימוש לרעה בכוח.

מיכל וונש: אני מסכימה ומבינה שאם זה היה חברות – עדיין אני חושבת שהכלים המניעתיים נמצאים בחינוך.

מיכל וונש: ככל שאנחנו נדע לחדד את הכלים המניעתיים האלה בחינוך, ואולי להתעלות מעל הנושא הספציפי בספורט או בכלכלה או בחברות - - -

עוזי דיין: אני מסכים, אבל במקרה הזה להגיד: החינוך – עוד 30 שנה נידרש לזה?

איתן גינזבורג: חברת הכנסת ח'טיב יאסין ביקשה לדבר.

אימאן ח'טיב יאסין: בוקר טוב לכולם.

אימאן ח'טיב יאסין: למרות שזה נוגע לסוגיה כאילו מגדרית, שנוגעת גם לגברים וגם לנשים, מכיוון שאנחנו מדברים על קטינות, לכן אני חושבת שעניין ההסברה והעלאת המודעות צריך להתחיל במשרד החינוך.

אימאן ח'טיב יאסין: מן המקום הזה אולי יש עדיפות-יתר לחינוך.

אימאן ח'טיב יאסין: מצד שני, אני נוטה להסכים שכל הסוגיה של ניצול מיני זה מעמד האישה.

אימאן ח'טיב יאסין: אבל פה מדובר על קטינות שנמצאות בתוך מערכת החינוך וזה הזמן לחנך גם את הילדים וגם את הבנות, אבל בעיקר אם אנחנו רוצים משהו באופן מידי שיגיע ישירות לילדות בתוך בתי הספר.

אימאן ח'טיב יאסין: זו הדעה שלי.

אחמד טיבי: שמעתי שמחר עודד פורר מקיים דיון בנושא בנפרד.

אחמד טיבי: חשבתי לעשות איזו פשרה ושאת הדיון מחר תפתח סונדוס סאלח, היוזמת של ההצעה לסדר.

אחמד טיבי: הוא לא הסכים.

אחמד טיבי: לכן אני מבקש מכל חברי הוועדה - - -

עודד פורר: מה זה "תפתח אותו"?

אחמד טיבי: כמקובל בכנסת.

אחמד טיבי: עודד, אתה חבר כנסת ותיק.

עודד פורר: כאשר יש לך בקשה לדיון מסוים, הראשון שביקש אותו הוא הפותח.

אחמד טיבי: היא ביקשה.

עודד פורר: אבל היה מישהו שביקש ועל סמך זה קבעתי את הדיון.

עודד פורר: אז היא תדבר אחר כך.

עודד פורר: היא לא יכולה לדבר שנייה?

אחמד טיבי: היות ולא הגענו לעמק השווה, מן הדין שתקנון הכנסת והנורמה בכנסת הם שיהיו.

אחמד טיבי: נושא שנוגע לכדורגל, גם לפגיעה, גם לפגיעה בקטינות – זה ועדת החינוך, התרבות והספורט.

אחמד טיבי: תעשה את הדיון שלך מחר.

אחמד טיבי: אני מבקש שחברי הכנסת יעשו את מה שמקובל – יצביעו בעד העברת הנושא לוועדת החינוך, התרבות והספורט.

איתן גינזבורג: יושב-ראש ועדת החינוך יסכם את הדיון ואז נעבור להצבעה.

רם שפע: בוקר טוב.

רם שפע: אני חושב שיש פה דיון מהותי חשוב איפה זה אמור להתקיים.

רם שפע: נראה לי שברור לכולנו שזה נוגע גם לסוגיות כלליות של מעמד האישה בחברה הישראלית.

רם שפע: ברור שכאשר אנחנו מתייחסים לסוגיה כזאת אז היא קשורה מאוד בחינוך, אין דבר יותר רלוונטי מלהתעסק בזה.

רם שפע: גם אם הוועדה הזאת הייתה בלי ספורט, בעיני נכון יותר לקיים דיון חינוכי מעמיק על האופן שבו ספורטאים מתנהלים ביחס לכוח שיש להם ואיך הם משתמשים בו ולא מנצלים אותו לרעה.

רם שפע: אני חייב להגיד שאני גם קשוב לקולות שעולים פה ונראה לי שיש רוב די מובהק לצורך לקיים את הדיון בוועדת החינוך, התרבות והספורט בראשותי.

רם שפע: לכן אני מוכן ואשמח לנהל את הדיון החשוב הזה.

רם שפע: נראה לי שזאת ההחלטה הנכונה.

עוזי דיין: יש לי שאלה: אין דרך לערוך באיזו צורה דיון אחד משותף?

רם שפע: אשמח להיות בקשר עם עודד פורר מחר אחרי הדיון ועם סונדוס סאלח.

רם שפע: אם נבין שהדיון מחר מתקדם לפסים פרקטיים - - -

סונדוס סאלח: אשמח לדון על הנושא הזה בשתי הוועדות.

סונדוס סאלח: זה נושא חשוב.

עודד פורר: הדיון מחר בוועדה לקידום מעמד האישה יתקיים בכל מקרה.

עודד פורר: לא אבטל את הדיון בגלל שיש הצעה לסדר.

איתן גינזבורג: אסכם את הנושא הזה.

איתן גינזבורג: תמיד טוב לעשות דיונים משותפים של ועדות, זה תמיד נחמד וטוב ואפשר לשקול את זה.

איתן גינזבורג: גם תקנון הכנסת מאפשר לקיים דיונים מקבילים בנושאים דומים בשתי ועדות שונות.

איתן גינזבורג: ככל שהדבר מקובל עליכם, עלו פה שתי הצעות, אחת לוועדת החינוך, של מציעת הבקשה בהסכמת יושב-ראש הוועדה, ואחת של יושב-ראש הוועדה לקידום מעמד האישה, שעורך דיון מקביל, אחר אבל באותו נושא בוועדתו.

איתן גינזבורג: אלה שתי ההצעות שעולות להצבעה.

מיכאל מלכיאלי: אתה מציע הצעה ראויה מאוד: כל אחד יעשה דיון בוועדה שלו.

איתן גינזבורג: אעלה את הבקשה כפי שהציעה מבקשת הבקשה.

איתן גינזבורג: מי בעד להעביר את הדיון בהצעה לסדר לוועדת החינוך?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 7

איתן גינזבורג: נמנעים – אין ההצעה להעברת הדיון בנושא: "פרשת הכדורגלנים והקטינות" לוועדת החינוך, התרבות והספורט אושרה.

איתן גינזבורג: 7 בעד, 2 נגד, אין נמנעים.

איתן גינזבורג: אני קובע שזה יעבור לוועדת החינוך, התרבות והספורט.

עודד פורר: רביזיה.

איתן גינזבורג: אנחנו עוברים להצעה השנייה בנושא: "התערבות מיידית ומציאת פתרונות לתופעת רצח הנשים בחברה הישראלית", של חברי הכנסת אימאן ח'טיב יאסין, משה ארבל וקרן ברק.

איתן גינזבורג: בבקשה חברת הכנסת ח'טיב יאסין.

אימאן ח'טיב יאסין: שלום לכולם.

אימאן ח'טיב יאסין: אני מבקשת להעביר את הדיון בנושא הזה לוועדה לקידום מעמד האישה.

אימאן ח'טיב יאסין: הנושא חשוב מאוד ורלוונטי.

אימאן ח'טיב יאסין: לא צריך לחזור על כל הדברים שעליהם דיברנו קודם גם במליאה.

אימאן ח'טיב יאסין: נושא רצח נשים בחברה הישראלית עולה וגובר.

אימאן ח'טיב יאסין: בתקופת הקורונה עוד יותר.

אימאן ח'טיב יאסין: בממוצע כל שבועיים נרצחת אישה וזה מחייב פתרונות כוללים ברמה גם של הנשים וגם של הגברים, ברמה הטיפולים, ברמת הקצאת משאבים, ברמת קביעת תוכניות מגובות תקציבים, ברבדים של טיפול דרך רווחה ודרך חינוך ודרך תוכניות שיקומיות.

איתן גינזבורג: תודה.

איתן גינזבורג: יושב-ראש הוועדה רוצה להתייחס?

עודד פורר: אני תומך.

אחמד טיבי: גם אנחנו תומכים.

אחמד טיבי: הפעם אנחנו תומכים.

איתן גינזבורג: מישהו רוצה לטעון שזה יעבור לוועדת העבודה, הרווחה והבריאות?

איתן גינזבורג: לא.

איתן גינזבורג: למען האמת, גם אני חושב שראוי שזה יגיע לוועדה לקידום מעמד האישה ושוויון מגדרי.

איתן גינזבורג: מי בעד העברת ההצעה לסדר לוועדה לקידום מעמד האישה ושוויון מגדרי?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – פה אחד

איתן גינזבורג: יש פה הצבעה פה אחד.

איתן גינזבורג: ההצעה אושרה.

איתן גינזבורג: הצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה (הוראת שעה), התש"ף-2020 (מ/1334), בקשת יושב-ראש ועדת החוץ והביטחון

איתן גינזבורג: אנחנו נעבור לבקשת יושב-ראש ועדת החוץ והביטחון להקדמת דיון לפני הקריאה השנייה והשלישית בהצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה (הוראת שעה), התש"ף-2020.

איתן גינזבורג: תנמק חברת הכנסת איילת שקד, בבקשה גברתי.

איילת שקד: נתבקשתי על ידי יושב-ראש ועדת החוץ והביטחון לבקש פטור מחובת הנחה.

איילת שקד: מכיוון שזה הצעת חוק שאני תומכת בה אז אין לי בעיה לבקש את הבקשה, למרות שאני מן האופוזיציה.

איילת שקד: צריך להעביר את חוק איכוני השב"כ עוד היום, חבל על כל יום שמבוזבז.

איילת שקד: מה שאנחנו נעשה בוועדת החוץ והביטחון, מכיוון שאנחנו רוצים לדון בהצעת החוק ברצינות וייקח שבוע–שבועיים לדון בה ברצינות, אנחנו רוצים לעשות היום פיצול, לתת למשרד הבריאות איזשהו שלד בסיסי, שהוא יוכל להתחיל להפעיל את איכוני השב"כ עוד היום, ולהמשיך בחקיקה אחר כך.

איילת שקד: אנחנו מבקשים פטור מחובת הנחה לחלק, לפיצול מן החקיקה הראשית.

אחמד טיבי: בועז טופורובסקי, זה נושא של חינוך ואני מבקש ממך - - -

איתן גינזבורג: חבר הכנסת טיבי, אתה מפריע.

איתן גינזבורג: אנחנו בדיון אחר.

בועז טופורובסקי: כמו עם הבטיחות בדרכים.

אחמד טיבי: את זה אני אישרתי.

אחמד טיבי: יריב לוין - - -

בועז טופורובסקי: אני גם אלך אליו.

איילת שקד: אנחנו מבקשים פטור מחובת הנחה לחלק המפוצל, כדי לאפשר עוד היום להעביר חלק מהצעת החוק בקריאה השנייה והשלישית, ובשבועיים הקרובים נדון על כל הסדר החקיקה הראשית.

איתן גינזבורג: תודה רבה.

איתן גינזבורג: מישהו רוצה להתייחס?

איילת שקד: אני אמנם מן האופוזיציה, פה זה קצת מצחיק, אבל אני חושבת שצריך לעשות את זה.

בועז טופורובסקי: אני חושב שזה חוק איום ונורא.

בועז טופורובסקי: כפי שדיברתי על זה כאן בוועדה ודיברתי על זה גם במליאה, אין שום סיבה, ולא סתם ראש השב"כ מתנגד לזה.

בועז טופורובסקי: אין שום סיבה שניתן לשב"כ סמכות לעקוב אחרי אזרחי מדינת ישראל.

בועז טופורובסקי: הסברתי את זה גם בפעם הקודמת.

בועז טופורובסקי: אפשר להחליף את המילה קורונה כמצב חירום בתאונות דרכים, באלימות במשפחה, באלימות כלפי נשים, בשוחד, בגנבה, ברצח ובעוד הרבה דברים ולהסביר למה השב"כ צריך לעקוב אחרי אזרחי מדינת ישראל.

בועז טופורובסקי: לדעתי החוק הזה הוא צעד איום ונורא בדמוקרטיה הישראלית ואני לא חושב שהוועדה הזאת צריכה לתת יד לאיזשהו קיצור של איזשהו משהו בחוק כזה איום ונורא.

בועז טופורובסקי: אני חושב שכנסת ישראל לא צריכה לתת לזה יד, בטח כשראש השב"כ אמר בעצמו שיש דברים יותר מידתיים שאפשר לעשות למען בריאות וביטחון במדינת ישראל.

איתן גינזבורג: אתה מבין שהנושא הזה מציל חיים.

בועז טופורובסקי: יש דרכים אחרות להציל חיים.

בועז טופורובסקי: הרי גם אם השב"כ עכשיו יעקוב אחרי כל אזרחי מדינת ישראל לוודא שהם לא נוסעים מעל המהירות המותרת – זה גם מציל חיים, וגם אם עכשיו הוא יעקוב אחרי כל אזרחי מדינת ישראל בשביל לראות שאף אחד לא חושב לרצוח מישהו – זה גם מציל חיים, וגם אם הוא יעקוב אחרי כל אזרחי מדינת ישראל בשביל לראות שאף אחד לא מכה מישהו במשפחה שלו או שלה – זה גם מציל חיים.

בועז טופורובסקי: זה וזה וזה מצילים חיים, זה וזה וזה הם לא סיבה לתת לשירות ביטחון כללי במדינת ישראל איזו הרשאה לעקוב אחר האזרחים שלה.

בועז טופורובסקי: לפני ההצבעה אני רוצה על זה התייעצות סיעתית.

איתן גינזבורג: נצא ל-5 דקות התייעצות סיעתית.

איתן גינזבורג: נתכנס שוב ב-10:52.

איתן גינזבורג: הצעת חוק לתיקון ולקיום תוקפן של תקנות שעת חירום (נגיף הקורונה החדש – אכיפה) (תיקון), התש"ף-2020 (מ/1336) << נושא >>

איתן גינזבורג: אני מחדש את הישיבה.

איתן גינזבורג: אני מבקש לעבור לסעיף ה2: בקשת הממשלה להקדמת הדיון לפני הקריאה הראשונה בהצעת חוק לתיקון ולקיום תוקפן של תקנות שעת חירום (נגיף הקורונה החדש – אכיפה) (תיקון), התש"ף-2020.

ארבל אסטרחן: צריך קוורום בהצבעה.

איתן גינזבורג: עו"ד טל וינר שילה ממשרד הבריאות איתנו בזום?

איתן גינזבורג: בוקר טוב.

איתן גינזבורג: מה שלומך?

טל וינר שילה: בוקר טוב, שלום ליושב-ראש ולחברי הכנסת.

טל וינר שילה: אנחנו מבקשים לקצר את התקופה בשל העלייה ברמת התחלואה בתקופה האחרונה ואי-ציות להוראות, שכל המטרה שלהן היא מניעת הדבקה בנגיף.

טל וינר שילה: הסעיפים המוצעים נועדו לייעל את האכיפה ולייצר הרתעה.

טל וינר שילה: אני חוזרת ואומרת: המטרה היא למנוע הדבקה והתפשטות מחודשת של הנגיף.

בועז טופורובסקי: יכול להיות שיש אי-ציות להוראות בגלל שאף אחד לא מבין את ההוראות, שאין אחידות, אין איזו מדיניות ברורה, ואולי הבעיה היא לא האכיפה?

טל וינר שילה: מדובר בסעיף של אי-עטיית המסכה, שאני חושבת שזה מובן לכולם, וגם ההוראות שנועדו לבעלי העסקים זה עיקר הפיקוח.

טל וינר שילה: אני חוזרת שוב: מדובר בסעיפים שנועדו לבעלי העסקים, שיש להם הוראות.

טל וינר שילה: יש לנו גם מוקד ומי שההוראות לא ברורות לו יכול לפנות אליו.

טל וינר שילה: מדובר על אי-עטיית המסכה והעלאת הקנס מ-200 ל-500 שקלים.

טל וינר שילה: אני חושבת שכל הנושא המסכה מדוברר היטב וידוע לכולנו שצריך לעטות אותה.

טל וינר שילה: יש לזה חשיבות רבה מאוד.

טלי פלוסקוב: זו בעצם הסיבה לדחיפות?

טל וינר שילה: כמובן.

טלי פלוסקוב: יש שאלות לחברי הכנסת?

בועז טופורובסקי: אין לי שאלות, יש לי התייחסות.

בועז טופורובסקי: אני חושב שזה שאנחנו מתמקדים כאן באכיפה ובהגבלות על אזרחי מדינת ישראל, זה גם נוגע לסעיף הקודם, זה פשוט לא נכון.

בועז טופורובסקי: אני מצפה מן הממשלה שתביא נושאים לדיון מהיר ולהקדמת החלטות בסעיפים שעוזרים לאזרחי מדינת ישראל.

בועז טופורובסקי: אי אפשר לבוא בטענות לאזרחי מדינת ישראל שיום אחד אומרים להם: תקיימו אירוע עם 50 איש, יום אחר אומרים להם: 250 איש, יום אחר אומרים אולי: 20 איש.

בועז טופורובסקי: מחכים ליום שישי כדי לדעת מה קורה ביום ראשון, ביום שישי אומרים להם: במוצ"ש, ואחר כך אזרחי ישראל פשוט לא סומכים על קובעי המדיניות ולא סומכים על הממשלה ועל משרד הבריאות.

בועז טופורובסקי: הבעיה היא לא האכיפה.

בועז טופורובסקי: הבעיה היא הסברה נכונה והמדיניות הנכונה לאזרחי מדינת ישראל.

בועז טופורובסקי: ועובדה שכאשר בהתחלה לא היו כל החוקים האלה וביקשו מאזרחי מדינת ישראל לשנות לחלוטין את התנהגותם הם עשו את זה בצורה מעוררת כבוד ומוצלחת.

בועז טופורובסקי: לא צריך חוקים שמצרים ומטילים קנסות על אזרחי מדינת ישראל.

בועז טופורובסקי: צריך מנהיגות, וזה מה שחסר במשבר הזה.

בועז טופורובסקי: לפני ההצבעה אני רוצה התייעצות סיעתית.

עוזי דיין: יש עכשיו קוורום?

טלי פלוסקוב: לא, כרגע אין קוורום.

טלי פלוסקוב: כפי שאתם מבינים, בלי קוורום אנחנו לא יכולים.

ארבל אסטרחן: אפשר לעשות הפסקה לצורך התייעצות סיעתית.

בועז טופורובסקי: ממילא אין קוורום.

טלי פלוסקוב: נשאר לנו סעיף אחד שהייתי מבקשת בינתיים לאשר אותו: סעיף 4.

בועז טופורובסקי: אבל אין קוורום.

טלי פלוסקוב: הוא לא מצריך קוורום.

טלי פלוסקוב: הצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה (הוראת שעה), התש"ף-2020 (מ/1334), בקשת יושב-ראש ועדת החוץ והביטחון<< נושא >>

איתן גינזבורג: אנחנו עוברים להצעה כפי שהציעה כאן חברת הכנסת שקד על פי בקשת יושב-ראש ועדת החוץ והביטחון, לאשר הקדמת דיון לפני הקריאה השנייה והשלישית להצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה (הוראת שעה), התש"ף-2020.

איתן גינזבורג: מי בעד?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 6

איתן גינזבורג: נמנעים – אין ההצעה להקדמת הדיון לפני הקריאה השנייה והשלישית בהצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה (הוראת שעה), התש"ף-2020 אושרה.

איתן גינזבורג: 6 בעד, 1 נגד, אין נמנעים.

איתן גינזבורג: ההצעה אושרה

בועז טופורובסקי: רביזיה.

איתן גינזבורג: אנחנו עוברים לרביזיה של בועז טופורובסקי על הקמת הוועדה המיוחדת להתמודדות עם הסמים והאלכוהול.

בועז טופורובסקי: אני שוב אומר:

בועז טופורובסקי: אני חושב שהוועדה הזאת חשובה, ועדה להתמודדות עם סמים ואלכוהול היא חשובה, וגם הנושאים שהיא הולכת לקדם, שיהיו נושאים שמשנים את המציאות הישראלית של הלגליזציה.

בועז טופורובסקי: היא ועדה חשובה.

בועז טופורובסקי: עם זאת, אני אומר שהייתה כאן כוונה להקים ועדה לבטיחות בדרכים, היה אפילו אישור של יושב-ראש ועדת הכלכלה.

בועז טופורובסקי: הוא אמר: אני מבין שזה נושא חשוב, ראוי שתהיה לו ועדה מיוחדת.

בועז טופורובסקי: משום מה זה ירד מן הפרק, ירד מסדר היום.

בועז טופורובסקי: מבחינתי זה מסמל את האדישות שיש גם בממשלה וגם באולם הזה, בבניין הזה, לכל נושא המלחמה בתאונות הדרכים.

בועז טופורובסקי: 128 אנשים נהרגו בדרכים מתחילת השנה, 16 אנשים נהרגו בדרכים בחודש יוני.

בועז טופורובסקי: אלה לא אנשים שנהרגו סתם אלא הם אנשים שיכולנו למנוע את ההרג שלהם, יכולנו למנוע את המוות שלהם.

בועז טופורובסקי: יש היום מערכות בטיחות ויש היום טכנולוגיה ויש דרכים להגיע לאנשים ולמנוע את המוות המיותר הזה.

בועז טופורובסקי: לכן הבקשה שלי היא להוסיף את נושא הבטיחות בדרכים לוועדה הזאת ולטפל בזה באופן הדוק ורציני יותר מאשר זה מטופל כעת

איתן גינזבורג: תודה.

איתן גינזבורג: מי בעד הרביזיה?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 1

איתן גינזבורג: נמנעים – אין הרביזיה על הקמת הוועדה המיוחדת להתמודדות עם הסמים והאלכוהול לא אושרה.

איתן גינזבורג: 1 בעד, 4 נגד הרביזיה.

איתן גינזבורג: הרביזיה לא התקבלה.

עינב קאבלה: אני רוצה לברך את חברתי חברת הכנסת מיכל קוטלר וונש על ההמלצה לשמש כיושבת-ראש הוועדה להתמודדות עם סמים ואלכוהול, ואני בטוחה שהיא תוביל את הוועדה באופן הראוי והמקצועי ביותר.

איתן גינזבורג: תודה רבה.

איתן גינזבורג: אני מצטרף לברכות האלה.

איתן גינזבורג: אנחנו צריכים עכשיו לעבור לרביזיה.

ארבל אסטרחן: יש עוד רביזיה שלא קבעת לה שעה, בעניין הוועדה לקידום מעמד האישה, בסעיף ה2.

איתן גינזבורג: מדובר על הצבעה על ההצעה להקדמת דיון בקריאה הראשונה לתיקון ולקיום תוקפן של תקנות שעת חירום (נגיף הקורונה החדש – אכיפה) (תיקון), התש"ף-2020.

איתן גינזבורג: אנחנו נקבע רביזיה והצבעה בשעה 11:35.

איתן גינזבורג: כעת נצא להפסקה.